(Sengolwa se ngotsweng ka senyesemane se saenetswe ke Mopresidente).(Tumello ya sona ya etswa ka la 28 Lwetse 1995.) 15 Fa tau e kurutla e le gaufi le ditshephe mo sekgweng sa Afrika, ditshephe tseno di ka nna tsa betsega ka lobelo lo logolo gore di tswe mo lefelong leo le le kotsi. Le fa go ntse jalo, ditlou tsone di re naya sekai sa go tshegetsana. Buka ya setlhogo se se reng Elephants—Gentle Giants of Africa and Asia e tlhalosa jaana: “Tsela e gantsi motlhape wa ditlou o itshireletsang ka yone ke go dira mosako, tse dikgolo di lebile kwantle kwa kotsi e tswang teng mme tse dinnye tsone di le mo teng ga mosako ono di sireletsegile.” Ga se gantsi ditau di ka tlhaselang le e leng ditlou tse dinnye fa di lebane le motlhape wa ditlou tse di tshegetsanang ka tsela e e ntseng jalo e e nonofileng.